**J E G Y Z Ő K Ö N Y V**

**Készült:** Okány Község 2013. november 27.-én 14.00 órakor megtartott

Képviselő-testületi üléséről.

**Az ülés helye:** Önkormányzat tanácskozóterme.

**Jelen vannak:** Fekete Zoltán polgármester

Király Endre alpolgármester

Árva Lajos, Bodó Károly,

Poszt Imre, Simon Imre képviselő.

**Igazoltan távol:** Petri László képviselő

**Tanácskozási joggal jelen vannak:**

Bai Zsolt jegyző

Víg Jánosné pénzügyi vezető

**Fekete Zoltán** polgármester: köszöntöm a mai ülésen megjelent képviselőtársaimat, jegyző urat, intézményvezetőket, meghívott vendégeinket a KÁBEL- TV nézőit.

Megállapítom, a képviselő-testületi ülés határozatképes, mivel a megválasztott 7 képviselőből 6 képviselő jelen van.

Javaslatot teszek a képviselő-testületi ülés napirendi pontjaira: - megkérdezem van-e javaslat más napirend felvételére?

**N a p i r e n d i j a v a s l a t:**

1./ Jelentés a leárt határidejű határozatok végrehajtásáról. (Írásos anyag)

**Előadó:** Fekete Zoltán polgármester

(Írásos anyag)

2./ Beszámoló a 2013. III. negyedévi költségvetés teljesítéséről és év végéig várható

alakulásáról. (Írásos anyag)

**Előadó:** Polgármester

Véleményezi: Ügyrendi és Gazdálkodási Bizottság

3./ Tájékoztató a két ülés között tett fontosabb intézkedésekről, eseményekről.

**Előadó**: Polgármester

4./ Bejelentések.

Képviselő-testület hozzászólás nélkül - 6 igen szavazattal, ellenszavazat, tartózkodás nélkül – elfogadta a napirendi javaslatot, más javaslattal nem éltek.

**Fekete Zoltán** polgármester: jegyzőkönyv-hitelesítőnek javaslom kijelölni Árva Lajos és Simon Imre képviselőket.

A Képviselő-testület hozzászólás nélkül - 6 igen szavazattal, ellenszavazat, tartózkodás nélkül - jegyzőkönyv hitelesítőnek elfogadja Árva Lajos és Simon Imre képviselőket.

**Tárgy**: Jelentés a lejárt határidejű határozatok végrehajtásáról (írásos anyag)

**Előadó:** Polgármester

**Fekete Zoltán** polgármester az írásos jelentéshez kérdés, hozzászólás van-e ?

**K é r d é s e k, h o z z á s z ó l á s o k :**

--------

**Fekete Zoltán** polgármester : Amennyiben nincs kérdés, vélemény megkérdezem, aki a

„Lejárt határidejű határozatok végrehajtásáról” szóló jelentést tudomásul veszi, az kézfeltartással szavazzon.

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül a „Lejárt határidejű határozatok végrehajtásáról” az alábbi döntést hozta:

**140/2013. (Xl. 27.) Ök. sz. h a t á r o z a t :**

Okány Község Önkormányzat Képviselő-testülete

a „Lejárt határidejű határozatok végrehajtásáról”

szóló jelentést tudomásul vette.

**Tárgy:** Beszámoló a 2013. III. negyedévi költségvetés teljesítéséről és év végéig várható

alakulásáról. (Írásos anyag)

**Előadó:** Polgármester

**Fekete Zoltán** polgármester: A napirendhez megküldtük az írásos anyagot. Megkérdezem Víg Jánosné pénzügyi előadót, az anyag készítőjét van-e szóbeli kiegészítése?

**Víg Jánosné** pénzügyi főelőadó: A 2013. évi költségvetés III. negyedévi végrehajtásához készült beszámolóban a teljesítések a valóságot tartalmazzák A plusz pénzekkel az előirányzatok nem lettek megemelve. A beszámoló 4. oldalán egy tétel kimaradt, az óvodának egy számítógépe került felújításra 62 e. Ft. A beszámoló 3 sz. melléklete tartalmazza.

A felújítási kiadások összesen: 8.689 e Ft. A 2013. szeptember 30-i záró pénzkészlet az önkormányzati szinten 62.319 e Ft. Ebből, felhalmozási célra 20 000 e Ft lekötött betét összege. A lekötés a tegnapi napon történt 40 napra.

**Fekete Zoltán** polgármester: Van-e kérdés az anyaggal kapcsolatban?

**K é r d é s, v é l e m é n y:**

**Bodó Károly** képviselő: Olvasom a beszámolóból, drótfonó gépet vásároltunk. Működtetjük-e? Van-e kereslet rá? A horgászgyűlésen elhangzott a halastó körbekerítése. Erre a célra gyárthatnánk, bevételi forrás lenne. Zsadányban úgy tudom, már működik a drótfonás.

**Fekete Zoltán** polgármester: Igen én is úgy tudom. Még a zsadányi polgármesterrel nem beszéltem erről, mi a tapasztalat.

Mi ezelőtt másfél hónapja vásároltuk meg a gépet. Most van a helyiség kialakítás alatt. Van olyan közfoglalkoztatott, aki a régi TSz. időben készített drótfonatot, a gép kezeléséhez ért, és betanítja a dolgozókat. A termelés még nem kezdődött el.

**Simon Imre** Ügyrendi és Gazdálkodási Bizottság Elnöke: A bizottság megtárgyalta a 2013. évi költségvetésről szóló módosított 2013.(II.27) önkormányzati rendelet III. negyedévi végrehajtásáról készült beszámolót a szóbeli kiegészítésekkel az előterjesztett beszámolót elfogadásra javasolja.

**Fekete Zoltán** polgármester: További kérdés hozzászólás van-e? Amennyiben nincs, kérem, kézfelemeléssel szavazzon aki, a tárgyi ügyben készült előterjesztést elfogadja.

A Képviselő-testület hozzászólás után - 6 igen szavazattal, ellenszavazat, tartózkodás – nélkül az alábbi döntést hozta:

**141/2013.(XI.27.) Ök. sz. h a t á r o z a t:**

Okány Község Önkormányzatának Képviselő-testülete Magyarország Alaptörvénye 32. cikk /1/ bekezdése k. pontjában meghatározott, a helyi önkormányzatokról szóló 1990. évi LXV. Tv. 16. § /1/ bekezdésében foglaltaknak megfelelően eljárva, valamint a 2013. évi költségvetésről alkotott 2012. évi CCIV. Törvény előírásainak figyelembevételével, az államháztartásról szóló 2011. évi CXCV. Törvényben foglalt felhatalmazás alapján Okány Község Önkormányzata gazdálkodásának 2013. III. negyedévi helyzetéről szóló beszámolót elfogadja.

**Felelős:** Képviselő-testület

Polgármester

**Határidő:** Értelem szerint

**Tárgy:** Tájékoztató a két ülés között tett fontosabb intézkedésekről, eseményekről.

**Előadó:** Fekete Zoltán polgármester

**Fekete Zoltán** polgármester: A Kormány döntött, a Helyi önkormányzatok támogatásai fejezeten belüli előirányzat átcsoportosításáról a helyi önkormányzatok szociális célú tűzifa vásárláshoz kapcsolódóan kiegészítő támogatásként lehet felhasználni. A pályázatunk pozitív elbírálásban részesült 4.550.156 forint összegű vissza nem térítendő egyszeri támogatás került jóváhagyásra, melyhez az önkormányzat biztosítja a saját erőt. Ez kb. 300 m3 keménytűzifa beszerzésére elegendő. A Gyulai Erdészet Szani Zsolt erdészeti igazgatójával egyeztettem, aki a szállítási költségekre figyelemmel a közeli vésztői erdőből biztosítja a tűzifát. A szállítási költség az önkormányzatot terheli.

A következő testületi ülésen rendeletet kell alkotni, melyben szabályozzuk kik, és mennyit kaphatnak. Az igényeket 2014. január 17-ig be lehet nyújtani, elbírálás után, ha megérkezik a tűzifa, el tudjuk dönteni hány család részesülhet 5-10 q közötti mennyiségű tűzifa támogatásban. Január végéig, február közepéig a rászorulók megkapják.

Állampolgársági esküt tett 4 fő november 8-án Okányban, akik most már Magyar állampolgárok.

Részt vettem november 14-én az Okányi Horgász Egyesület ülésén Szép számmal jelentek meg a horgászat kedvelői. A Dancka tó halászati ügyeinek intézése, engedélyezése, tervek készítése folyamatban van. Átadásra kerülhet a Horgász Egyesület számára január-februárban.

Kötni kell az Önkormányzat és a Horgász Egyesületnek egy megállapodást, garanciákat kell adni a bérlet, a tó környezetének rendbetételével kapcsolatban.

A november 16-án megrendezett „Nóta est” teltházas volt, 200 fő vett részt. A jelzésekből következtetem, hogy igény van rá. Terveim szerint megrendezésre kerül februárban újra.

Okány Község Önkormányzata adott helyet november 24-én a Kistérségi társulási ülésnek.

Az SZMSZ. módosítása, költségvetés, orvosi ügyelet kérdése volt a téma.

Megállapodást kötöttünk a jobb, színvonalasabb szolgáltatásról.

A rendkívüli Képviselő-testületi ülésen tárgyalt gépjármű beszerzésre az MVH-hoz a pályázatot benyújtottuk. Nagyon rövid volt a határidő, még a mienket 15.40-kor befogadták, 18 órakor lezárták a pályázati lehetőséget.

Mi egy 9 személyes kisbusz nettó összegét nyerhetjük el, az ÁFA összegét kell önerőként biztosítani. A jelenleg tulajdonunkat képező Renault Berlingo eladási ára a fedezet.

**K é r d é s, v é l e m é n y :**

**Bodó Károly képviselő:** Amennyiben sikeres a pályázat, a szakellátóba az idősek szállítása is megoldható lesz**.**  Meg kell szervezni.

**Fekete Zoltán polgármester:** További kérdés, vélemény? Amennyiben nincs a következő napirendre térünk.

**B E J E L E N T É S EK**

**Tárgy:** Vésztői Négyszínvirág Óvoda és Bölcsőde ellátási területével kapcsolatban megkeresés. (Írásos anyag)

**Előadó:** Fekete Zoltán polgármester

**Fekete Zoltán** polgármester: Vésztői Négyszínvirág Óvoda és Bölcsőde ellátási területével kapcsolatban megkeresés érkezett. A Bartók Béla Nevelési Központkeretében működtetett bölcsőde ellátási területe a hatályos működési engedély szerint Vésztő és vonzáskörzetére terjed ki. A fenntartó változás következtében a bölcsőde működési engedélyének módosítása vált szükségessé. A korábbi ellátási terület megmaradjon, szükséges az önkormányzatokkal szerződést kötni. A szerződést mellékelték, azt a képviselő társaim olvashatták.

Mi nem akarunk bölcsődét működtetni, Vésztőn terület ellátási kötelezettség is van, kérem ennek figyelembe vételével a döntést meghozni.

**K é r d é s, v é l e m é n y :**

----------

**Fekete Zoltán** polgármester: Amennyiben nincs, kérem kézfelemeléssel szavazzon aki, a Vésztői Óvoda és Bölcsőde ellátási területével kapcsolatban a szerződéskötés aláírását támogatja előterjesztésben foglaltak szerint, az kézfeltartással szavazzon !

A Képviselő-testület hozzászólás után - 6 igen szavazattal, ellenszavazat, tartózkodás – nélkül az alábbi döntést hozta:

**142/2013. (XI. 27.) Ök. sz. h a t á r o z a t:**

Okány Község Önkormányzatának Képviselő-testülete

Vésztő Város Önkormányzata fenntartásában működő Vésztői Négyszínvirág Óvoda és Bölcsőde feladatellátására vonatkozó feladat ellátási szerződés megkötését támogatja.

Megbízza Fekete Zoltán polgármestert a feladat-ellátási szerződés aláírásával.

**Határidő:** azonnal

**Felelős**: Fekete Zoltán polgármester

**Tárgy:** A helyi hulladékkezelési közszolgáltatás rendjéről (Írásos anyag)

**Előadó:** Fekete Zoltán polgármester

**Fekete Zoltán** polgármester: A jogszabályi változások miatt felül kell vizsgálni a helyi

rendeletünket. A törvényi előírásokat figyelembe kell vennünk, az új tervezet, melyet

képviselőtársaim megkaptak- tartalmazza. Az előterjesztéshez van-e kérdés, vélemény?

**K é r d é s, v é l e m é n y :**

----------

**Fekete Zoltán** polgármester: Amennyiben nincs kérdés, vélemény „ A helyi

hulladékkezelési közszolgáltatás rendjéről” szóló rendelet megalkotásával az előterjesztett formában egyetért, kérem, kézfelemeléssel szavazzon.

A Képviselő-testület - 6 igen szavazattal, ellenszavazat, tartózkodás nélkül – megalkotja a 12/2013.önkormányzati rendeletét „A helyi hulladékkezelési közszolgáltatás rendjéről”.

**12/2013. (XI. 27.) önkormányzati r e n d e l e t :**

Okány Község Önkormányzat Képviselő-testülete megalkotja a 12/2013.önkromáynzati rendeletét „A helyi

hulladékkezelési szolgáltatás rendjéről”. A kihirdetett rendelet mellékletként csatolva.

**Felelős:** Fekete Zoltán polgármester

**Határidő**: Értelem szerint

**Tárgy:** „Okány Község Szennyvízcsatornázása” megvalósításához készült

dokumentum elfogadása (Írásos anyag)

**Előadó:** Fekete Zoltán polgármester

**Fekete Zoltán** polgármester: Az „Okány Község szennyvízcsatornázása” című, KEOP-1.2.0/09-112012-0005 azonosítószámú projekt megvalósítása során vállalt LOCAL AGENDA 21 fenntartó Fejlődés Helyi Programja elfogadásáról készült előterjesztéshez kérdés, hozzászólás van-e?

**K é r d é s, v é l e m é n y :**

----------

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül – az alábbi döntést hozta:

**143/2013. (XI. 27.) Ök. sz. h a t á r o z a t:**

Okány Község Önkormányzat Képviselő-testülete

**Az *,,Okány Község szennyvízcsatornázása”* című, KEOP-1.2.0/09-11-2012-0005 azonosítószámú projekt megvalósítása során vállalt LOCAL AGENDA 21 Fenntartható Fejlődés Helyi Programja elfogadásáról**

1./ Az *,,Okány Község szennyvízcsatornázása”* című, KEOP-1.2.0/09-11-2012-0005 azonosítószámú projekt megvalósítása során vállalt **LOCAL AGENDA 21 Fenntartható Fejlődés Helyi Program** tartalmát megismerte, azzal egyetért és a dokumentumot elfogadja.

**Felelős:** Fekete Zoltán polgármester

**Határidő:**

**Tárgy**: Karácsonyi ünnepség megrendezése

**Előadó**: Fekete Zoltán polgármester

**Fekete Zoltán** polgármester: Közeledik a karácsony. Az elmúlt évek tapasztalatait figyelembe véve az iskola előtt lesz a „Falu karácsonyfája” felállítva. A templomban ünnepség megtartását tervezzük.

Amennyiben több felvetés nincs, úgy az ülés nyílt részét bezárom és a következő napirendi pontok tárgyalásához, zárt ülést kérek.

1. Bursa Hungarica ösztöndíjpályázat
2. Arany János tehetséggondozó Programba való részvétel
3. Telekeladással kapcsolatos döntés

A Képviselő-testület hozzászólás nélkül – 6 igen szavazattal, ellenszavazat és tartózkodás nélkül – a fenti napirendi pontok zárt ülésen történő tárgyalásával egyetért.

k.m.f.t.

Fekete Zoltán Bai Zsolt

polgármester jegyző

Árva Lajos Simon Imre

jegyzőkönyv-hitelesítő